CELEX: 32012R0660
Language: da
Date: 2012-07-19 00:00:00
Title: Kommissionens gennemførelsesforordning (EU) nr. 660/2012 af 19. juli 2012 om visse markedsstøtteforanstaltninger inden for sektoren for fjerkrækød i Italien

20.7.2012   
            
            
               DA
            
            
               Den Europæiske Unions Tidende
            
            
               L 192/1
            
         KOMMISSIONENS GENNEMFØRELSESFORORDNING (EU) Nr. 660/2012
   af 19. juli 2012
   om visse markedsstøtteforanstaltninger inden for sektoren for fjerkrækød i Italien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter (fusionsmarkedsordningen) (1), særlig artikel 44 sammenholdt med artikel 4, og
   ud fra følgende betragtninger:
   
               (1)
            
            
               Som følge af, at der opstod aviær influenza i visse af Italiens produktionsområder i perioderne december 1999 til april 2000, august til oktober 2000 og oktober 2002 til september 2003, indførte de italienske myndigheder veterinære og handelsmæssige restriktioner, navnlig i henhold til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (2). Transport og afsætning af rugeæg og daggamle kyllinger blev således midlertidigt forbudt i Italien eller i de områder, der var direkte berørt af epizootien.
            
         
               (2)
            
            
               Med begrænsningerne i den frie omsætning af rugeæg og daggamle kyllinger som følge af de veterinære foranstaltninger var der risiko for, at markedet for rugeæg og daggamle kyllinger ville blive alvorligt forstyrret i Italien.
            
         
               (3)
            
            
               Den 9. december 2004 vedtog Kommissionen forordning (EF) nr. 2102/2004 af 9. december 2004 om undtagelsesforanstaltninger til støtte for markedet for æg i Italien (3) i henhold til artikel 14 i Rådets forordning (EØF) nr. 2771/75 af 29. oktober 1975 om den fælles markedsordning for æg (4). Kommissionen har imidlertid ikke vedtaget en tilsvarende forordning med sammenlignelige undtagelsesforanstaltninger for daggamle kyllinger i henhold til artikel 14 i Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (5).
            
         
               (4)
            
            
               Den 19. april 2007 anlagde Italien annullationssøgsmål ved De Europæiske Fællesskabers Ret i Første Instans (6) mod beslutningen af 7. februar 2007 fra generaldirektøren for Kommissionens Generaldirektorat for Landbrug, hvorved de italienske myndigheders anmodning om at vedtagelse af ekstraordinære støtteforanstaltninger for det italienske marked for fjerkrækød i henhold til artikel 14 i forordning (EØF) nr. 2777/75 blev afslået, for så vidt angår nedslagtning af kyllinger i de områder, der var ramt af aviær influenza og undergivet veterinære foranstaltninger, som begrænsede bevægeligheden i perioden fra december 1999 til september 2003 (7).
            
         
               (5)
            
            
               Den 17. januar 2012 annullerede Retten (Syvende afdeling) i sag T-135/2007 (8) beslutningen af 7. februar 2007, hvorved Kommissionen afslog de italienske myndigheders anmodning om vedtagelse af ekstraordinære støtteforanstaltninger på det italienske marked for fjerkrækød i henhold til artikel 14 i forordning (EØF) nr. 2777/75. Kommissionen har ikke appelleret Rettens dom.
            
         
               (6)
            
            
               I henhold til traktatens artikel 266 har en institution, fra hvilken en annulleret retsakt hidrører, pligt til at gennemføre de foranstaltninger, der er nødvendige til opfyldelse af dommen fra Den Europæiske Unions Domstol. I henhold til artikel 254 i traktaten finder denne artikel også anvendelse på Rettens domme.
            
         
               (7)
            
            
               Det følger af Rettens dom, at Kommissionen ved en forordning i henhold til artikel 14 i forordning (EØF) nr. 2777/75 skulle have truffet ekstraordinære støtteforanstaltninger på det italienske marked for fjerkrækød, for så vidt angår de kyllinger, der blev nedslagtet og bortskaffet i områder, som var ramt af aviær influenza og undergivet veterinærforanstaltninger, der begrænsede den frie bevægelighed i perioden fra december 1999 til september 2003. Eftersom forordning (EØF) nr. 2777/75 ikke længere er i kraft, bør Kommissionen for at opfylde Rettens dom vedtage en forordning i henhold til artikel 44 i forordning (EF) nr. 1234/2007.
            
         
               (8)
            
            
               I henhold til artikel 46 i forordning (EF) nr. 1234/2007 yder Unionen for de ekstraordinære foranstaltninger som omhandlet i artikel 44 medfinansiering svarende til 50 % af de udgifter, medlemsstaten har afholdt.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   1.   Italiens nedslagtning og bortskaffelse af kyllinger henhørende under KN-kode 0105 11 19 og 0105 12 i perioderne 17. december 1999 til 14. april 2000, 14. august til 16. oktober 2000 og 11. oktober 2002 til 30. september 2003 som følge af de nationale veterinærforanstaltninger, der navnlig blev truffet i henhold til direktiv 92/40/EØF, betragtes som en ekstraordinær markedsstøtteforanstaltning, der er omfattet af artikel 44 i forordning (EF) nr. 1234/2007.
   2.   Unionen yder medfinansiering af den foranstaltning, der er omhandlet i stk. 1, svarende til 50 % af de udgifter, som Italien har afholdt. For Unionens medfinansiering fastsættes følgende beløb:
   
               —
            
            
               0,1344 EUR pr. daggammel hane- og hønekylling bestemt til industriproduktion (forskellig tilvækst) af Gallus domesticus henhørende under KN-kode 0105 11 19 ydes for i alt højst 3 647 277 daggamle kyllinger
            
         
               —
            
            
               0,1548 EUR pr. daggammel kylling (både hane- og hønekyllinger bestemt til landbrugsproduktion) af Gallus domesticus henhørende under KN-kode 0105 11 19 ydes for i alt højst 3 768 800 daggamle kyllinger
            
         
               —
            
            
               0,5064 EUR pr. daggammel kylling (både hane- som hønekyllinger) af Meleagridis gallopavo henhørende under KN-kode 0105 12 ydes for i alt højst 680 730 daggamle kyllinger
            
         
               —
            
            
               0,744 EUR pr. kønsbestemt daggammel hanekylling af Meleagridis gallopavo henhørende under KN-kode 0105 12 ydes for i alt højst 193 140 daggamle kyllinger
            
         
               —
            
            
               0,2688 EUR pr. kønsbestemt daggammel hønekylling af Meleagridis gallopavo henhørende under KN-kode 0105 12 ydes for i alt højst 535 960 daggamle kyllinger.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juli 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EFT L 167 af 22.6.1992, s. 1.
   
      (3)  EUT L 365 af 10.12.2004, s. 10.
   
      (4)  EFT L 282 af 1.11.1975, s. 49. Ophævet ved og erstattet af forordning (EF) nr. 1234/2007 fra den 1. juli 2008.
   
      (5)  EFT L 282 af 1.11.1975, s. 77. Ophævet ved og erstattet af forordning (EF) nr. 1234/2007 fra den 1. juli 2008.
   
      (6)  Fra den 1. december 2009 Den Europæiske Unions Ret.
   
      (7)  EUT C 140 af 23.6.2007, s. 38 (Sag T-135/07 – Italien mod Kommissionen).
   
      (8)  EUT C 58 af 25.2.2012, s. 7.